માનવમિત્ર, જયપુર : શુક્રવારે રમાયેલ ચેન્નઇ સુપર કિંગ્સ અને રાજસ્થાન રોયલ્સ વચ્ચેના મેચમાં રાજસ્થાન રોયલ્સની ટીમે આખરી ઓવરમાં વિજય મેળવી લીધો હતો. મેચમાં રોયલ્સની શરૂઆત ખરાબ રહી હતી, તેમણે શરૂઆતમાં જ વિકેટો ખોઇ દીધી હતી, પરંતુ એક તરફથી બટલરે શાનદાર બેટીંગનું પ્રદર્શન કરતા મેચની છેલ્લી ઓવરમાં રોયલ્સને જીતનો સ્વાદ ચખાડી દીધો હતો. જો કે આ હાર મેળવ્યા બાદ ધોનીએ હાર પાછળ બોલરોની ખરાબ લેન્થને ગણાવી હતી.